laion/Wikipedia-Exotic huggingface dataset:
קבוצת אלעד

קבוצת אלעד (באנגלית: El-Ad Group) היא חברת פיתוח נדל"ן אמריקאית שמבוססת בישראל. הקבוצה שולטת בחברות בנות רבות, כולל אלעד נכסים (Elad Properties), שממוקמת בניו יורק, אלעד פלורידה (Elad Florida) ואל-עד קנדה (Elad Canada), שבסיסה בטורונטו. ביחד, קבוצת אל-עד מחזיקה בנכסים רבים ברחבי צפון אמריקה, כולל מלון פלאזה ההיסטורי, גרנד מדיסון ומגדל חברת הביטוח מטרופוליטן לייף בניו יורק. קבוצת אל-עד נמצאת בבעלות יצחק תשובה, איש עסקים ישראלי. במאי 2007 רכשה אלעד נכסים את המלון והקזינו החדש בלאס וגאס תמורת 1.2 מיליארד דולר. הפרויקט פשט את הרגל, ונעצר ללא הגבלת זמן. מלונות אלעד בע"מ נטלה את גרעין השליטה ברשת מלונות שרתון מוריה ישראל בת 6 המלונות. אלעד נכסים היא חברה לפיתוח נדל"ן שממוקמת בניו יורק, עם אחזקות נרחבות בארצות הברית, בעיקר ניו יורק. נכס הדגל של אלעד נכסים, ניו יורק, הוא מלון פלאזה בסנטרל פארק דרום, שנרכש על ידי חברת השלוחות ElAd CPS One LLC, ונפתח מחדש ב-1 במרץ 2008. אלעד נכסים מנוהלת על ידי המנכ"ל אודי ארז. הוקמה בשנת 2004 כדי להרחיב את חוד החנית לדרום-מזרח, אל עד נכסים לאומיים (El Ad National Properties) החלה כזיקה בין קבוצת אלעד פלורידה לבין קבוצת אלעד-קנדה, וכיום היא מנהלת נכסים בעשר מדינות עם דגש על דרום, המערב התיכון וצפון-מזרח ארצות הברית. 55% מתיק הנכסים של אלעד נכסים לאומיים הם נכסי שכירות. באמצעות מיזם משותף, אל עד נכסים לאומיים שולטת בחברה Element National Management הפועלת בתחום ניהול נכסים. בשנת 2007 הרחיבה החברה את אחזקתה בלוס אנג'לס, ורכשה קרקעות בין בוורלי הילס לווסטווד כחלק מעסקת פיתוח של 330 מיליון דולר. מיקי נפתלי, המנכ"ל לשעבר, השיק והנחה את הפעולה המוצלחת של אלעד בניו יורק ואת התרחבותה ברחבי הארץ וברחבי העולם. גולת הכותרת בתיק הנכסים של אלעד הוא מלון פלאזה בניו יורק. רב הקומות עבר שיפוץ של 450 מיליון דולר. אלעד ירחיב גם את המותג פלאזה לערים ברחבי העולם, כולל בוסטון, לוס אנג'לס, פריז, לונדון, טוקיו ושנגחאי. נפתלי מפתח את דירת היוקרה הגבוהה האחרונה במסדרון וילשייר בלוס אנג'לס ומתכנן רבי קומות יוקרתיים בעיר ניו יורק, בתכנון דניאל ליבסקינד. הוא מוביל את אלעד לסינגפור על ידי יצירת מתחם מגורים, מסחר, קמעונאות ובתי מלון גדולים שתוכנן על ידי סר נורמן פוסטר. נפתלי מפקח גם על פעילותו של אלעד בשווקים מובילים אחרים בצפון אמריקה. פיתוח המגורים והמסחר של אלעד קנדה ממוקם בעיקר באזורי מונטריאול, טורונטו ואוטווה, וכולל יותר מ-12,000 יחידות דיור, רבות בשכונות אטרקטיביות שנוצרו לאחרונה, ומעל 560,000 מ"ר של שטחי מסחר, קמעונאות ותעשייה. ל-El Ad National נוכחות הולכת וגוברת בפלורידה, טקסס, מרילנד, צפון קרוליינה, דרום קרוליינה, ג'ורג'יה, מישיגן, אילינוי, אינדיאנה ומסצ'וסטס. קבוצת אלעד מנהלת מספר מיזמים משותפים עם חברות מקומיות בהודו ובסינגפור. בשנת 2007 הוקם אלעד המזרח הרחוק באמצעות עסקת שותפות עם "השקעות זג" הסינית. אתר האינטרנט הרשמי של קבוצת אלעד (באנגלית) "Elad Group reopens New York's Plaza". Taipei Times. 2008-03-03. נבדק ב-2019-12-05. Michael Stoler (2004-08-26). "Plaza is Israeli's Latest New York Deal". נבדק ב-2019-12-05. "About". Element National Management. נבדק ב-2019-12-05. "Corporate Information". אורכב מ-המקור ב-2011-09-22. Sikuler, Naama (2007-08-15). "Elad Group branches into China". Yedioth Ahronoth. נבדק ב-2019-12-05.
יו סווינטון ליגרי

יו סווינטון ליגרי (באנגלית: Hugh Swinton Legaré ;‏ 2 בינואר 1797 – 20 ביוני 1843) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא ג'ון טיילר וכחבר בית הנבחרים של ארצות הברית מטעם קרוליינה הדרומית. יו סווינטון ליגרי נולד בצ'ארלסטון, קרוליינה הדרומית למשפחה ממוצא הוגנוטי וסקוטי. עד גיל חמש הוא סבל ממחלה שגרמה באופן קבוע לעיוות ברגליו ולעיקוב גדילתו. ליגרי היה תלמיד שקדן והיה נשיא האגודה הקלריוסופית (הספרותית) בקולג' קרוליינה הדרומית (כיום אוניברסיטת קרוליינה הדרומית), שבה הוא סיים את לימודיו ב-1814 כמצטיין בכיתתו. הוא נודע בצחות לשונו וזכה למלגות. לאחר סיום לימודיו בקולג' למד ליגרי משפטים במשך שלוש שנים. הוא עבד בפריז ובאדינבורו בשנים 1818–1819 וב-1822 הוא התקבל ללשכת עורכי הדין של קרוליינה הדרומית. לאחר שעסק לזמן מה בעריכת דין בצ'ארלסטון, הוא היה לחבר בית הנבחרים של קרוליינה הדרומית וכיהן כחבר בו בשנים 1820–1821 ושוב בשנים 1824 ו-1830. הוא גם ייסד את העיתון "סאות'רן ריוויו" (Southern Review) וערך אותו בשנים 1828–1832. בשנים 1830–1832 שימש ליגרי כתובע הכללי של קרוליינה הדרומית הוא תמך בזכויות המדינות, אך התנגד בתוקף לביטול החוקים הפדרליים על ידי המדינות (אנ'). לאחר סיום כהונתו כתובע הכללי של קרוליינה הדרומית הוא מונה כממונה על היחסים של ארצות הברית בבלגיה ושירת שם עד 1836. בשובו לארצות הברית הוא נבחר לבית הנבחרים של ארצות הברית, אך לא עלה בידו להיבחר מחדש לקונגרס הבא ב-1839. ב-1841 מונה ליגירי על ידי הנשיא ג'ון טיילר כתובע הכללי של ארצות הברית, תפקיד בו הוא כיהן למותו. הוא גם כיהן כמזכיר המדינה בפועל מ-8 במאי 1843 ועד למותו. יו סווינטון ליגרי נפטר בבוסטון ב-20 ביוני 1843, בעת שנכח בטקס לחנוכת אנדרטת גבעת בנקר. הוא נטמן בבית הקברות מאונט אובורן בקיימברידג', מסצ'וסטס, ולאחר מכן הוא נקבר מחדש בבית הקברות מגנוליה שבצ'ארלסטון. על שמו נקראת ספינה של משמר החופים של ארצות הברית (USCGC Legare) שנמצאת בשירות מאז 1990. מדיה וקבצים בנושא יו סווינטון ליגרי בוויקישיתוף יו סווינטון ליגרי, באתר המדריך הביוגרפי של הקונגרס של ארצות הברית (באנגלית) יו סווינטון ליגרי באתר מחלקת המשפטים של ארצות הברית (באנגלית) יו סווינטון ליגרי באנציקלופדיה בריטניקה (מהדורת 1911) (באנגלית) יו סווינטון ליגרי, באתר אנציקלופדיה בריטניקה (באנגלית) יו סווינטון ליגרי באתר rutgers, בית הספר לאומנויות ומדעים (באנגלית) יו סווינטון ליגרי, באתר "Find a Grave" (באנגלית)
איווקו דיילי

איווקו דיילי (באנגלית: Iveco Daily) היא מסחרית אשר מיוצרת במספר סגנונות גוף ובתצורות נוספות מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר מיוצרת באיטליה משנת 1978. בנוסף דגמי "איווקו דיילי" יוצרו או מיוצרים בספרד, סרביה, ארגנטינה, ברזיל, אוקראינה, פולין, הרפובליקה העממית של סין, לוב, אלג'יריה ווייטנאם. דור ראשון – יוצר בין השנים 1978–1992, דגם "דיילי 35" ו"דיילי 50" (5.0-3.5 טון), דגם "דיילי 50" בעל קיבולת עומס של 17.0 מ"ר. דור שני – יוצר בין השנים 1990–2000, בשנת 1996 עבר מתיחת פנים. דור שלישי – יוצר בין השנים 2000–2006 דור רביעי – יוצר בין השנים 2006–2011, משנת 2007 יוצרה גם גרסה הנעה כפולה 4x4. דור חמישי – יוצר בין השנים 2011–2014 דור שישי – מיוצר משנת 2014–הווה. מסחרית. מיניבוס. טנדר בתצורות: קבינה קונבנציונלית, קבינה כפולה. רכבי הצלה וביטחון: כבאית, אמבולנס (כולל אמבולנס צבאי), ניידת משטרה. איווקו דיילי, שנת 1978 - מסחרית איווקו דיילי - טנדר קבינה כפולה איווקו דיילי, שנת 1989 איווקו דיילי, שנת 2006 איווקו דיילי איווקו דיילי, דור רביעי איווקו דיילי, שנת 2011 איווקו דיילי - מיניבוס בסין איווקו דיילי - מיניבוס ביורקשייר, צפון בריטניה איווקו דיילי - מיניבוס איווקו דיילי - מיניבוס (צולם בפולין) איווקו דיילי, שנת 2016 איווקו דיילי - אמבולנס איווקו דיילי - אמבולנס צבאי בצבא סרביה איווקו דיילי, שנת 1978 - כבאית איווקו דיילי, שנת 2014 - כבאית איווקו דיילי גרר משטרתי במשטרת סן פרנסיסקו במדינת קליפורניה, ארצות הברית איווקו דיילי - ניידת משטרה בסין איווקו דיילי - ניידת משטרה איווקו דיילי - ניידת משטרה, הנעה 4x4, בשירות הקרביניירי ממשטרות איטליה איווקו דיילי - ניידת משטרה במשטרת בנגלדש איווקו מדיה וקבצים בנושא איווקו דיילי בוויקישיתוף אתר האינטרנט הרשמי של איווקו דיילי אתר האינטרנט הרשמי של איווקו דיילי (באיטלקית) דגם Alfa Romeo AR8 alfaromeo-club.com/model/alfa-romeo-ar8-18 היסטוריה של איווקו 1985–1994 web.archive.org/web/20120626132047 איווקו ספרד accentglobal.com/newsletters/issue-n18/iveco-spain-a-truck-every-six-minutes איווקו דיילי חדש iveco.com/Italy/Prodotti/Pages/nuovo-iveco-daily-furgone איווקו דיילי iveco.com/uk/products/pages/new-daily-van Rohrbach, Hans U., ed. (1982), Internationaler Nutzfahrzeug-Katalog (Inufa) 1982 [International Commercial Vehicle Catalog] (in German), 24, Solothurn, Switzerland: Vogt-Schild AG, p. 214
וילהלם זון

יוהאן אוגוסט וילהלם זון (בגרמנית: Johann August Wilhelm Sohn‏; 29 באוגוסט 1829 – 16 במרץ 1899) היה צייר ז'אנר ופרופסור לאמנות גרמני. יוהאן אוגוסט וילהלם זון נולד ב-29 באוגוסט 1829 בברלין, גרמניה. בשנת 1847 נסע לדיסלדורף, שם למד באקדמיה לאומנות דיסלדורף אצל רודולף ויגמן, תיאודור הילדברנדט, וילהלם פרידריך שדו ודודו קרל פרדיננד זון. לאחר מכן, הוא השלים את לימודיו בנסיעות רבות. בשנת 1861 הוא התחתן עם בת דודתו, סופי אמילי (אמי) זון, מה שהפך את קרל פרדיננד לדודו וחותנו. בהתאם לרוח בית הספר לציור בדיסלדורף, הוא החל לצייר סצנות היסטוריות תנ"כיות; כמו "ישו על המים הסוערים". כמה עבודות על נושאים דתיים נותרו לא גמורות, כשהוא גילה את המאסטרים ההולנדים ופנה לציור ז'אנרי. אף שהנטורליזם החל לבסס את עצמו כסגנון אמנותי בעקבות המהפכות הגרמניות בין השנים 49–1848, סגנונות שמרניים נותרו בתוקף באקדמיה בדיסלדורף עד ששדו הודח כמנהל בשנת 1859. באותה תקופה זון הפך לאחד הראשונים שלימד את הסגנונות החדשים, והוא מונה לפרופסור הראשון לציור ז'אנרים בשנת 1874 (תפקיד שדחה בשנת 1867). על ציורו "התיעצות עם עורך דין", אמר מבקר אמנות בשנת 1866: "הטיפול המשובח והזהיר מזכיר את טובי הציירים ההולנדים. אם האמן עדיין לא התקדם לחופש מוחלט ושליטה בטכניקה, הקומפוזיציה, הביטוי של הפרצופים ואופן הציור מגלים כישרון יוצא דופן" תפקידיו החדשים העסיקו אותו עד כדי כך שהוא לא הצליח לסיים הזמנה לציור מונומנטלי מהגלריה הלאומית, עליו עבד לסירוגין במשך 30 שנה. למרות לוח הזמנים הצפוף הזה, הוא ניהל גם בית ספר פופולרי לציור לנשים. בשנת 1885, אשתו אמי עברה אירוע מוחי בזמן שהם היו בטיול ערב, ומתה מאוחר יותר באותו יום. זמן לא רב לאחר מכן חלה בנו בהפרעה מוחית שבסופו של דבר הותירה אותו משותק. בשנת 1895 הוא התפטר מתפקידו כפרופסור, עבר לפוצשן (Pützchen), ליד בון, לטפל בבנו. הוא נפטר בפוצשן ארבע שנים מאוחר יותר, ב-16 במרץ 1899. חצר ישו על המים צעירה ליד חלון אם עם תינוק רחוב במזרח מדיה וקבצים בנושא וילהלם זון בוויקישיתוף Sohn, Wilhelm. In: Hermann Alexander Müller: Biographisches Künstler-Lexikon. Die bekanntesten Zeitgenossen auf dem Gebiet der bildenden Künste aller Länder mit Angabe ihrer Werke. Bibliographisches Institut, Leipzig 1882, S. 496. Sohn, August Wilhelm or Johann August Wilhelm or Wilhelm, Benezit Dictionary of Artists (באנגלית)
Preußens Gloria

Preußens Gloria מגרמנית (בעברית: תפארת פרוסיה) היא יצירה צבאית ידועה מהמאה ה-19, שהולחנה על ידי יוהאן גוטפריד פייפקה (1817–1884). Preußens Gloria נכתבה בשנת 1871 לאחר ניצחונה של ממלכת פרוסיה במלחמת צרפת–פרוסיה, מה שהוביל לאיחוד המדינות הגרמניות ולהקמתה של הקיסרות הגרמנית בהובלת פרוסיה. כחלק ממצעד הניצחון של הכוחות החוזרים, היצירה הושמעה לראשונה בפומבי בפרנקפורט על האודר, שם התגורר חיל המצב של פייפקה. מכיוון שפייפקה ניגן את היצירה רק באירועים חשובים, היצירה לא הייתה ידועה לציבור הרחב במשך זמן רב. בשנת 1909 הופיע כתב היד הרשמי של המנגינה הכמעט נשכחת ועובד מחדש על ידי המפקח הצבאי-מוזיקלי פרופ' גראוורט. זמן קצר לאחר מכן כתב היד החדש נכלל באוסף צעדות הצבא הפרוסי. עם עליית המפלגה הנאצית לשלטון בשנת 1933, היצירה המפורסמת הפכה למרכיב מרכזי של ניצחון לאומני שהונע על ידי תנועת התעמולה להחזרת תהילה לשעבר עבור האומה. הניצחונות הפרוסים נתפסו באותה תקופה כהשתקפות של עליונות אידאולוגית וגזעית גרמנית. כיום זו אחד מיצירות הצבא הגרמני הידועות ביותר. לעיתים קרובות היא מנוגנת על ידי הבונדסוור בטקסים רשמיים ובביקורי מדינה. זוהי גם מנגינה סטנדרטית בהרכבים צבאיים בינלאומיים רבים. בגרמניה מנגנים אותה לעיתים קרובות להקות לא מקצועיות בשל הפופולריות שלה. היא אומצה גם על ידי יחידות בצבאות אחרים, למשל, השיר מנוגן לעיתים קרובות על ידי להקות מארש בצפון אירלנד. כמו כן, הוא מנוגן במצעדים הצבאיים של צ'ילה, בביצוע הצבא הצ'יליאני. הוא מנוגן גם על ידי להקת הצבא השוודית המלכותית. בסוף פרק 3 של "עולם במלחמה", נפילת צרפת, היצירה מושמעת ברקע קטעי הסרטים החדשים של מצעד הניצחון הגרמני במורד שאנז אליזה. מידע על היצירה "Preußens Gloria" באתר מיוזיק בריינז ערך זה הוא קצרמר בנושא שירים ובנושא גרמניה. אתם מוזמנים לתרום לוויקיפדיה ולהרחיב אותו.
דברונץ

דברונץ (בהונגרית: Dabronc) הוא כפר במחוז וספרם שבמרכז הונגריה. כמו יישובים רבים באירופה גם בדברונץ מספר התושבים נמצא בירידה. כך, בשנת 1990 היה מספר התושבים 535 ובשנת 2020 רק 338 תושבים. בדברונץ חיו יהודים בתקופות זמן שונות. חלק מתושבי הכפר נרצחו בשואה. מדיה וקבצים בנושא דברונץ בוויקישיתוף אתר האינטרנט הרשמי של דברונץ (בהונגרית) (בהונגרית) נתוני הכפר באתר הלמ"ס ההונגרי תיעוד יהודים מדברונץ שנרצחו בשואה באתר יד ושם מפקדי האוכלוסין של יהודי הונגריה, 1993
חנה לבנת

חנה לבנת (נולדה ב-1951) היא חוקרת ספרות ומתרגמת ישראלית. ללבנת תואר דוקטור מטעם אוניברסיטת תל אביב. נושא התיזה שלה הוא "בעת משבר - הניסיון לעצב זהות לילדים יהודים ברייך השלישי. מקרה מבחן: ספרות הילדים והנוער של הזרמים המרכזיים ביהדות גרמניה 1933–1938". היא מלמדת בסמינר הקיבוצים ובמכללה האקדמית בית ברל, במכללה היא החזיקה במספר תפקידים וביניהם ראש "מרכז ימימה לחקר ספרות ילדים ונוער ולהוראתה". מחקריה עוסקים רבות בספרות ילדים ונוער. היא תרגמה ספרים רבים לעברית מגרמנית ומצרפתית וביניהם המוהיקני האחרון, היידי בת ההרים וכשף של דיו. ב-2013 הייתה שופטת בפרס לאה גולדברג לספרות עברית. לבנת, חנה, 2018. העיתונות לילדים ולבני נוער יהודים בגרמניה בשנים 1933–1938: אזהרה או הרגעה? יד ושם, המכון הבין-לאומי לחקר השואה, ירושלים. לבנת, חנה, 2009. כמה יפה להיות יהודי – עיצוב זהות לילדים יהודים בגרמניה בשנים 1933–1938. יד ושם, המכון הבין-לאומי לחקר השואה, ירושלים. דר, יעל, לבנת חנה, שטיימן יהודית, קוגמן טל, 2006. ברוח הזמן – החזרת ספרות הילדים להקשרה ההיסטורי-תרבותי. תמה – תיאוריה ומעשה בהכשרת מורים, מכון מופ"ת, תל אביב. דף מרצה חנה לבנת באתר המכללה האקדמית בית ברל נגה שביט-רז, כיצד בוחרים ספר בשביל ילדים?, באתר הארץ, 20 בדצמבר 2009 חנה לבנת באתר סימניה דריה מעוז, בלי מוסר השכל, באתר ישראל היום חנה לבנת, דף שער בספרייה הלאומית חנה לבנת, באתר המכללה האקדמית בית ברל
יחסי ברזיל–מרוקו

יחסי ברזיל–מרוקו הם יחסי החוץ בין ברזיל למרוקו. שיתוף הפעולה בין ברזיל לבין מרוקו החל במהלך המאה ה-19, כאשר מהגרים מרוקאים הגיעו לברזיל. בשנת 1861 פתחה ממשלת ברזיל את הקונסוליה הראשונה שלה בטנג'יר, אך רק מאז 1961, עם עצמאות מרוקו, היחסים הדו-צדדיים החלו להתפתח. באותה שנה אף הוקמה שגרירות ברזיל ברבאט. בתחילת 2016 החלו שני הצדדים לאותת על עניין מחודש בקידום קשרים כלכליים דו-צדדיים. נראה כי ממשלת ברזיל החדשה חידשה עניין בשותפות דו-צדדית בין ברזיל למרוקו. במאמר שפרסם שר החוץ הברזילאי ב-8 במאי 2019, ובו העריך את 100 הימים הראשונים של מדיניות החוץ החדשה בברזיל, הוא מזכיר כי "קיימנו או נקיים דיאלוגים יצרניים בקרוב עם גרמניה, ערב הסעודית, הונגריה, איטליה, מרוקו, ניגריה, ניו זילנד, שווייץ, בין היתר, איתה כבר זיהינו רעיונות חדשים ופרויקטים יעילים לשיתוף פעולה לצמיחה בברזיל". בשנת 2018 הסתכם הסחר בין המדינות ב-1.4 מיליארד דולר. ברזיל היא שותפת הסחר הגדולה ביותר של מרוקו באמריקה הדרומית בין בתחום היבוא ובין בתחום היצוא. מעל 50,000 תיירים מרוקאים מבקרים בברזיל בכל שנה. ברזיל מחזיקה במרוקו שגרירות ברבאט. מרוקו מחזיקה בברזיל שגרירות בברזיליה. מדיה וקבצים בנושא יחסי ברזיל–מרוקו בוויקישיתוף Book tells the story of Brazil-Morocco relations באתר anba‏, 24 בינואר 2019 Morocco and Brazil: Perspectives for a Strengthened Relationship באתר policycenter‏, 24 ביוני 2019
סקסון האקסלי

רוס קוק (באנגלית: Ross Cooke; נולד ב-1 בפברואר 1988) הידוע יותר בשם הבמה שלו, סקסון האקסלי (באנגלית: Saxon Huxley) הוא מתאבק אנגלי, המופיע בארגון ההיאבקות WWE כחלק ממחלקת בריטניה של התוכנית NXT, ה-NXT UK. האקסלי ערך את קרב הבכורה שלו בשנת 2010. מאז, הופיע עבור ארגוני היאבקות עצמאיים ברחבי אירופה, כשהדגש הוא על בריטניה וביניהם Great Bear Promotions,‏ Brian Kendrick's Wrestling Pro Wrestling,‏ Pro Wrestling Allstars,‏ Italian Championship Wrestling,‏ TNT Extreme Wrestling,‏ PROGRESS Wrestling,‏ True Grit Wrestling ועוד. הוא זכה באליפות הראשונה שלו בקריירה ב-8 באפריל 2017, כשהתאבק עבור ארגון ההיאבקות RISE Underground Pro Wrestling, ניצח את ג'ייסון פריים וזכה באליפות RISE. כשנה לאחר מכן, הוא זכה באליפות TGW של ארגון ההיאבקות True Grit Wrestling, כאשר הוא עשה זאת לאחר שזכה בטורניר עבור התואר וניצח בקרב הדחות מרובע את BA רוז, דייוויד גרייבס ולוק מנזיס. סקסון ערך את קרב הבכורה שלו ב-WWE ב-14 בינואר 2017 במהלך הלילה הראשון של טורניר אליפות בריטניה. הוא הודח מהטורניר כבר בסיבוב הראשון על ידי סם גראדוול. לאחר מכן היה שותף בעיקר לקרבות חושך (קרבות שאינן שודרו בטלוויזיה). ב-28 ביולי 2018, האקסלי החל להופיע כמתאבק המותג החדש NXT UK, ובמסגרת קרב הבכורה שלו במותג הוא הפסיד לטרנט סבן. במהלך הקלטות התוכנית יום לאחר מכן, האקסלי הצטוות לשורות סם גראדוול והשניים נחלו הפסד למאסטש מאונטיין (טרנט סבן וטיילר בייט). ב-25 באוגוסט במהלך הקלטות התוכנית NXT UK, האקסלי וג'וסף קונרס הפסידו לאמיר ג'ורדן וקני ויליאמס. יום לאחר מכן בהקלטות התוכנית, האקסלי הפסיד לאותו קונרס בקרב יחידים. חודשיים לאחר מכן, האקסלי חזר במהלך הקלטות התוכנית, שהתקיימו ב-13 באוקטובר. יום לאחר מכן, האקסלי ושותפו לקרב הזוגות, טייסון טי בון הפסידו למאסטש מאונטיין. את שנת 2018 סיים עם ניצחון בקרב זוגות יחד עם אותו טי בון על ג'ק סטארז וטאקר. ב-16 בינואר 2019 בפרק של התוכנית NXT UK, האקסלי הפסיד בקרב יחידים לליגרו. במהלך אותה השנה, הוא נחל הפסדים למתאבקים כמו דמיאן פריסט, אלכסנדר וולף, איליה דרגונוב, דייב מסטיף, רידג' הולנד ועוד. ב-15 באפריל, האקסלי הפסיד לניית'ן פרייזר. ב-10 ביוני, הוא נוצח על ידי ג'ורדן דבלין. ב-19 באוגוסט בפרק של התוכנית NXT UK, האקסלי גבר על אדי דניס. ב-18 בנובמבר, האקסלי נחל הפסד לקני ויליאמס. לעומת זאת, הוא הצליח לנצח את אותו ויליאמס ב-2 בדצמבר. ב-10 בפברואר 2022, האקסלי נחל הפסד לאיי-קיד. הישגים בארגון ההיאבקות RISE Underground Pro Wrestling אליפות RISE (פעם אחת) הישגים בארגון ההיאבקות True Grit Wrestling – TGW אליפות TGW (פעם אחת) סקסון האקסלי, ברשת החברתית אקס (טוויטר) סקסון האקסלי, ברשת החברתית אינסטגרם סקסון האקסלי, באתר WWE.com להיאבקות מקצועית
ג'ון נלסון (עורך דין)

ג'ון נלסון (באנגלית: John Nelson;‏ 1 ביוני 1791 – 18 בינואר 1860) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא ג'ון טיילר בשנים 1843–1845. ג'ון נלסון נולד בפרדריק, מרילנד. הוא היה ילדם הרביעי של רוג'ר נלסון ושל מרי ברוק (לבית סים) נלסון. אביו שירת כבריגדיר גנרל במלחמת העצמאות של ארצות הברית, היה אחד מהחברים המקוריים של אגודת סינסינטי (Society of the Cincinnati) ובהמשך חבר בית הנבחרים של ארצות הברית מטעם מרילנד. ג'ון נלסון סיים ב-1811 את לימודיו בקולג' ויליאם ומרי וב-1813 התקבל ללשכת עורכי הדין והחל לעסוק במקצוע בעיר הולדתו. נלסון החזיק בכמה משרות לפני שנבחר כחבר בית הנבחרים של ארצות הברית מטעם מרילנד. הוא שירת בבית הנבחרים תקופת כהונה אחת בלבד ממרץ 1821 ועד מרץ 1823 ולא היה מועמד לבחירה מחדש. ב-1825 הוא קיבל תואר מוסמך אוניברסיטה מאוניברסיטת פרינסטון. ב-1831 הוא נשלח לכהן כממונה על היחסים של ארצות הברית בממלכת שתי הסיציליות ולאחר שנה שב לארצות הברית. ב-1 ביולי 1843 מינה הנשיא ג'ון טיילר את נלסון כתובע הכללי של ארצות הברית. בתפקיד זה הוא כיהן עד לתום נשיאותו של טיילר במרץ 1845. הוא גם כיהן כמזכיר המדינה של ארצות הברית בפועל למשך חודש אחד ב-1844 לאחר מותו הפתאומי של המזכיר הקודם אבל אפשור. לאחר תום כהונתו פרש נלסון מהחיים הפוליטיים ושב לבולטימור. אשתו הראשונה של נלסון הייתה פרנסס הריוט בורוז, בתו של ויליאם וורד בורוז, שהיה המפקד השני של חיל הנחתים של ארצות הברית, ואחותו של ויליאם וורד בורוז השני, שהיה קצין מעוטר בצי ארצות הברית. לפרנסס ולג'ון נלסון נולדו שתי בנות. לאחר מות רעייתו הראשונה ב-1836 נישא נלסון ב-1838 בשנית למטילדה טרנט, בתו של תומאס טרנט. לזוג נולדו שני ילדים. ג'ון נלסון נפטר בבולטימור ב-8 בינואר 1860. ג'ון נלסון, באתר המדריך הביוגרפי של הקונגרס של ארצות הברית (באנגלית) ג'ון נלסון באתר מחלקת המשפטים של ארצות הברית (באנגלית) ג'ון נלסון, באתר "Find a Grave" (באנגלית) Lineage Book. The Society of the Daughters of the American Revolution. 1896. p. 271. Ashbury, John W. (2013). Frederick County Characters: Innovators, Pioneers and Patriots of Western Maryland. Arcadia Publishing. p. 129. Tracey, Grace L.; Dern, John Philip (1987). Pioneers of Old Monocacy: The Early Settlement of Frederick County, Maryland, 1721-1743. Genealogical Publishing Com. p. 59.
גלריית דגלי מדינות ברזיל

דגל אלגואס דגל אמאפה דגל אמזונאס דגל אקרי דגל באהיה דגל טוקנטינס דגל סיארה דגל אספיריטו סאנטו דגל גויאס דגל מרניאו דגל מאטו גרוסו דגל מאטו גרוסו דו סול דגל מינאס ז'ראיס דגל סנטה קטרינה דגל סאו פאולו דגל סרז'יפה דגל פארה דגל פאראיבה דגל פרנה דגל פרנמבוקו דגל פיאאוי דגל ריו דה ג'נירו דגל ריו גראנדה דו נורטה דגל ריו גראנדה דו סול דגל רונדוניה דגל רוריימה דגל דיסטרירו פדרל מדיה וקבצים בנושא גלריית דגלי מדינות ברזיל בוויקישיתוף
Treacherous

"Treacherous" (בעברית: "בּוֹגְדָנִי") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה הרביעי, Red. השיר יצא לאור ב-22 באוקטובר 2012, בסמוך לצאת האלבום עצמו, על ידי חברת התקליטים ביג משין רקורדס. כבר כשיצא, דיברה עליו סוויפט בריאיון עם Taste of Country. השיר נכתב על ידי טיילור סוויפט ביחד עם דן וילסון שגם הפיק אותו. היא הצהירה כי: "כתבתי את השיר יחד עם דן וילסון. זה שיר שאני ממש גאה בו. יש לו מבנה מיוחד, הן מבחינת הבתים שלו והן מבחינת הגשר המוזיקלי שלו. יש בו את כל הקולות הגדולים האלה וזה סוג של העצמה של אותו הרגע שבו את מחליטה לתת לעצמך להתאהב במישהו". — סוויפט בריאיון ל-Taste of Country פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות. ברולינג סטון הוא דורג במקום ה-53 ברשימת "כל 206 השירים של טיילור סוויפט, לפי דירוג". סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Treacherous" בוצע באצטדיון ריימונד ג'יימס בטמפה, פלורידה, ב-13 באפריל 2023. Treacherous (Taylor's Version) (בעברית: בּוֹגְדָנִי (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Treacherous" משנת 2012, היא הרצועה השלישית מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם דן וילסון. "Treacherous (Taylor's Version)" כולל את אותן המילים, ההפקה והמכשור של "Treacherous" המקורי. מידע על היצירה "Treacherous" באתר מיוזיק בריינז סרטון השיר "Treacherous" באתר יוטיוב Release group “Red” by Taylor Swift - MusicBrainz, musicbrainz.org Red (Deluxe Edition), נבדק ב-2021-01-07 Red - Taylor Swift | Songs, Reviews, Credits | AllMusic (באנגלית אמריקאית), נבדק ב-2020-07-23 Red (Deluxe Edition), נבדק ב-2020-07-23 Taylor Swift – Treacherous (באנגלית), נבדק ב-2021-01-07 Taylor Swift – Treacherous (באנגלית), נבדק ב-2021-01-07 Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית) Zoe Haylock, Bethy Squires, Taylor Swift Made Fans Work to Uncover the Red Bonus Tracks, Vulture, ‏2021-08-06 (באנגלית אמריקאית)
האי לואו

האם התכוונתם ל... האי לואו או האי לא איי שטלנד הדרומיים לואו (אי, איי שטלנד הדרומיים) – אי בארכיפלג איי שטלנד הדרומיים, המהווה חלק מהטריטוריה הבריטית האנטארקטית, שבאנטארקטיקה איי פוקלנד לואו (אי, איי פוקלנד) – אי בארכיפלג איי פוקלנד, מצפון מערב לאי פוקלנד המערבי, בטריטוריית איי פוקלנד של הממלכה המאוחדת אוסטרליה איי לואו (טסמניה) – איים במדינת טסמניה שבאוסטרליה לואו (אי, קווינסלנד) – אי במדינת קווינסלנד שבאוסטרליה לואו (אי, אוסטרליה המערבית) – אי במדינת אוסטרליה המערבית שבאוסטרליה לואו (אי, הטריטורייה הצפונית) – אי בטריטוריית הטריטוריה הצפונית שבאוסטרליה קנדה לואו (אי, קולומביה הבריטית) – אי בפרובינציית קולומביה הבריטית שבקנדה לואו (אי, אונטריו) – אי בפרובינציית אונטריו שבקנדה לואו (אי, מניטובה) – אי בפרובינציית מניטובה שבקנדה לואו (אי, נובה סקוטיה) – אי בפרובינציית נובה סקוטיה שבקנדה לואו (אי, נונאווט, מפרץ פורבישר) – אי במפרץ פורבישר בטריטוריית נונאווט שבקנדה לואו (אי, נונאווט, מפרצון מילנה) – אי במפרצון מילנה, בטריטוריית נונאווט שבקנדה איי לואו (נונאווט) – איים בטריטוריית נונאווט שבקנדה